Västtrafik

Västtrafik AB er et offentlig eid selskap som er ansvarlig for kollektivtrafikken i Västra Götalands län og Kungsbacka i Sverige. Västtrafik AB avgjør takster og rutetilbud for trikk, tog, buss og ferjer i området, som deretter bestilles fra ulike operatørselskaper. For buss og båt tildeles kontraktene etter anbudskonkurranser. For trikk forhandles kontrakter med Göteborgs Spårvägar. For tog gjelder at Västtrafik eier togene, mens de kjøres av selskaper etter anbudskonkurranser. Västtrafik månedskort gjelder også på en del SJ-tog (og Vy Ed–Göteborg). I 2009 ble det foretatt 220 millioner reiser med Västtrafik.

 Eksterne lenker 


Kategori:Kollektivtransportforvaltere i Sverige
Kategori:Västra Götalands län
Kategori:Selskaper etablert i 1998
Kategori:Svenske transportselskaper